
episcopate munus praeter oronem expectationem vocatus, difficile 
dictu est quanta haesitatione iaclarer, kinc Domini voluntalem in Prae- 
posilorum meorum voce intelligens, inde virium mearum sentiens infir- 
mitatem. Quare cum semel et iterum ad Deum dicerem quod olim Moy- 
ses: « Quis sum ego ut vadam » (t), qoodque lercmias: « A, a, a, 
» Domine Deus : ecce nescio loqui , quia puer ego sum » (2) ; raihi 
e contrario videbar quasi divinum responsum audire: « Noli dicere 
» puer sum, quoniam ad omnia quae mittam te, ibis; et universa quae- 
» cumquc mandavero tibi loqueris (3). Ego ero tecum » (4). Dum 
tamen ila suspensus incertusque penderem, in divi Grcgorii sententiam 
incidi qui haec de amplectendis recusandisve ecclesiaslicis dignitatibus 
habet : « Divinis disposilionibus subditus, atque a vitio obstinalionis 
» alienus, cum sibi regiminis culmen impcratur .... et ex corde debet 

(1) Ei. 3. It. (3) ter. 1. 7. 

(2) ter. 1. 6. (4) Ei. 3. 12. 

» fugere et invilua obedire » (1). Quod igitur ex corde fugerem, hoc 
invitus suscipio onus ipsis angclicis humeris formidandum , illo ductus 
consilio, ne auctorilalibus plusquam par esset resistens, Dei ordinatiooi 
resistaro; ilia spe fretus, ut qui caepit opus bonum ipse nomine suo et 
auxilio perficiat solidetque. Magnum ilaque ac periculosac plenum opus 
aleae aggressurus, in primis aperiendum duco quid pro vobis agcre 
mecum ipse slatuerim , quidque a vobis in Dei gloriam, vestruraque 
omnium salutem opperiar. 

Quod ad me, testis mihi est Deus, quomodo cupiam orones vos 
in visceribus Iesu Chrisli (2); ita ut si haec dignitas episcopalis data 
mihi est, ut omnia incommoda, omnes acerbitates, omnes dolores cru- 
ciatusquc perferrem, feram non solum fortiter, sed eliam libenler, dum- 
modo meis laboribus Christi Ecclesiae decor, vobisque salus pariatur. 
Libentissime enim impendam et superimpendar ipse pro animabus ve- 
stris (3); optans ctiam ego ipse anathema esse a Christo pro vobis (4). 
Quare simul ac ad istam episcopalem sedem me designatum novi, ge- 
nua roea llectere caepi ad Patrem Domini nostri Iesu Chrisli , ex quo 
omnis paternitas in caelis et in terra nominatur, ut det vobis secun- 
dum divitias gloriao suae virtute corroborari per Spiritum eius in in- 
teriorem hominem (5). Magis aulem nunc conlirmatus iam consecra- 
tusque Episcopus, Anglonenscm Tursiensemque Ecclesiam veluti spon- 
sam diligo charamque habeo , vosque omnes tamquam probatissimos 
fralres Cliosque dulcissimos aspicio atque amplector. Scit enim Deus, 
cui servio in spiritu meo in Evangelio Filii eius, quod sine intermis- 
sione mcmoriam vestri facio semper in orationibus meis; obsecrans, si 
quomodo tandem aliquando prosperum iter habeam in voluntate Dei 
venire ad vos. Desidero enim videre vos, ut aliquid impertiar vobis 
gratiae spirituals ad conGrmandos vos, idest simul consolari in vobis , 
per earn, quae invicem est, (idem vestram atque meam (6). Desidero 
vobiscum os ad os loqui (7); desidero servare vos in nomine Dei (8); 



(1) S. Greg. magn. Curae pastor, part.l. c.t. 

(2) Philipp. 1. 8. 

(3) 2. Cor. 12. 15. 

(1) Rom. 9. 3. 



(Sj F.phes. 3. V. IS, et seqq. 

(6) Rom. 1. v. 9, et seqq. 

(7) 3. Ioann. It. 

(8) Ioann. 17. 2. 

ut tandem morti proximus dicere possim ad Dominum, quemadmodum 
Christus ad Patrem : « Quos dedisti mihi custodivi: et nemo ex eis 
u periit » (»)• 

Non equidem inGcior in banc rem multnm operae impendendum 
atque laboris. Sed ego mihi dictum arbitrabor , quod lercmiae olim Do- 
minus: « Ecce constitui te hodie super gcntcs, et super regna , ut evel- 
» las et deslruas, et disperdas, et dissipes, et aedificcs, et plantes » (2). 
Prius quippe perversa, si quae forte invenero, Deo adiuvante destruere 
cooabor, ut aedificem utiiiter recta. Prius a vestris cordibus, si quae 
sint, spinas vani amoris evellam, ne fruslra in vobis sanclae praedi- 
calionis verba plantem (3). Id vero neque cum austeritate , nequc cum 
potentia, quod apud Ezechielem improbabat Dominus (4) ; sed arguen- 
do, obsecrando, imperando, uti Apostolus praecipit (5) , in omni pa- 
tieotia et doctrina. Nec dubito quin hoc pacto quod infirmum fortasse 
est, consolidelur, quod acgrotum sanetur, quod confractum est allige- 
tur, quod abiectum est reducatur, et quod perierat quaeratur (6). Hoc 
autem non ul dominer in cleris, sed ut muneris mei partes quanta 
maxima potero sedulitate impleam. Scio enim quod Chrysostomus do- 
cebat: « Curam fratrum noslrorum gercre summa vitae nostrae » (7) ; 
quodque Hieronymus: « Aliorum salulem fac lucrum animae tuae » (8). 
Quare dum iustis gratulabor, eosque ut adhuc iustiGcentur enixe ob- 
testabor , contra iniquorum vitia ad neccm usque pugnabo. Graviter 
quippe animum meum angit divi Lconis sentenlia : « Inferiorum ordinum 
» culpae ad nullos magis referendae sunt , quam ad desides negligcn- 
» tesque rectores, qui multam saepe nutriunt pestilentiam , dum su- 
it steriorem dissimulant adhibere medicioam » (9). Yereor ne el mihi 
et vobis eveniat quod de Heli eiusque filiis testatur Gregorius: « Quia 
» enim falsa pietate superatus ferire Heli delinquentes filios noluit , apud 



(1) Ioann. 17. 12. 

(2) ter. 1. 10. 

(3) 8. Greg. magn. Past, curac. P. 3. e. 35. 
(t) Eiech. 35. h. 

(5) St. Tim. k. a. 



(6) Eicch. 35. 5. 

(7) Chrysoat. Horn. 9. in Gen. 

(8) S. Hier. Ep. 13. 

(9J S. Leo Ep. 80 ad Nicaetam Epiic. Aqu. 

» districtum iudicem semetipsum cum filiis crudeli damnatione percus- 
» sit » (!). Terrent denique mo Dei 0. M. minae qui apud Ezechie- 
lem ait: « Ecce ego ipse super pastores, requiram gregem meum de 
j» manu corum » (2). 

Non tamen idcirco pulet quis vcstrum , me ultra quam par est 
austcrum in gregem meum futurum; immo qui a leneris, ut aiunt, un- 
guiculis ad lenitatem potius quam ad severitatera naturali quodam stu- 
dio incitabar, nunc magis magisquo et verbis et factis suavitatcm in- 
duam. Quis enim non suavis vel in deliquentes fucrit , qui Christum 
aspiciat ineflabili prorsus bonitate cum peccatoribus et publicanis man- 
ducantem , illis peccata remittentem , conceptisquc verbis affirmantem 
se in hunc mundum non venisse vocare iustos sed peccatores (3)? Hanc 
igitur morura suavitatem cum omnibus adhibens, spero fore ut omnes 
ofliciis suis recte fungantur, utque no unus quidcm lupus in ista gre- 
gis dominici parte inveniatur, qui oves rapere easque disperdere au- 
deat. Spero ut me in isto sanctae Ecclesiae agro bonum semen semi- 
nante, terra undique ferax det fructum trigesimum, sexagesimum, cen- 
tesimum; nec eveniat unquam ut quibus sulcis grandia mandavero hor- 
dea, infelix lolium, et stcriles dominentur avenae. Quod si aliquando 
hac spe me frustratum videro, tunc demum disciplinae rigorem coactus 
adhibebo; alque ita ad poenilenliam conlristabo delinquentcs, ut in nul- 
lo delrimentum paliantur ex me (4). Brevi, ut vos Christo lucrifaciam, 
omnia mea studia, omnem operam, industriam, cogitationem, mentem 
denique omnem in colendo electo frumento, in extirpandis zizaniis fi- 
gam atquc Iocabo. Sic reor me Dei exempla sectaturum qui attingit a 
fine usque ad finem fortiter et disponit omnia suaviter (5). Sic Sama- 
ritani illius sludium imitabor, qui semivivum viatorem in stabulum du- 
eebat, ciusque vulnera alligans, infundebat oleum et vinum (6). « Alius 
» nenipe , ut D. Ambrosii verbis utar, eius sermo conslringit vulne- 
» ra, alius oleo fovet, alius vinum infundit. Conslringit vulnera auste- 



(1) S. Greg. magn. Cur. past. p. 3. c. 6. (4) 2. Cor. 7. 9. 

(2) Ezech. 34. 10. (5} Sap. 8. 1. 

(3) Matth. 9. v. 10, et scqq. (6) Luc. 10. 34. 



Digitized by Google 




» riore praecepto, fovet remissione peccali, sicut vino compungit de- 
» nunciationc iudicii » (I). Sic denique divi Gregorii sententiam im- 
plebo: « Curandum quippe est ut rectorem subditis ct matrem pielas , 
» et patrem exhibeal disciplina. Atqne inter baec sollicita circumspeclio- 
» ne providendum, ne aut districtio rigida, aut pietas sit remissa » (2). 

Quoniam autem ne ipse quidem beus qui crcavit nos sine nobis, 
iustiGcat nos sine nobis; creavit enim nescientcs, iustiGcat vero volen- 
tes ; mibi prorsus impossible erit baec quae optarem, vobis bona aflerre, 
nisi ipsi ad hoc idem operam vestram et industriam conferalis. 

Vos ergo primum alioquor cathedralis Ecclesiae Canonici, vos qui* 
Episcopum opere et officio iuvare debetis, quique ad conscrvandam au- 
gendamquc ecclesiasticam disciplinam estis inslituti. Scitis profecto ve- 
strum esse caeteris pielatc praeccllere; hymnis et canticis Dei nomcn 
reverenter, dislinctc devoteque laudare; vestilu insuper deccnti tam in 
ecclesia quam extra assidue uli; ab illicitis vcnationibus, aucupiis, cho- 
rds, tabernis lusibusque abstinere; atque ea morum integritate polle- 
re ut mcrito Ecclesiae senatus dici possitis (3). Vos quoque cliam atque 
etiarn rogo Collegiatarum Canonici, qui a cathedralis Ecclesiae Capi- 
tulo altcrura locum tenctis, ut caeteris clericis ampliori doctrina mo- 
ribusque sanctioribus anteire omni studio contendalis. Nec vos praete- 
ream univcrsae dioeceseos Archipresbyleri aliique omnes quibus anima- 
rum cura commissa est. Memcntote muneris vcstri, ovesque vobis cre- 
ditas agnoscite , pro his sacrificium ofTcrtc , verbique divini praedica- 
tionc, Sacramentorum administrationc, ac bonorum opernm exemplo pa- 
scite. Infirmorum, paupcrum, peccatorum aliarumque miserabilium per- 
sonarum curam paternam gerite, et in caetera munia pasloralia ita in- 
cumbile ut lamquam boni pastores gregi vestro invigilclis, nec umquam 
inercenariorum more ilium deseralis (4). Omnes tandem utriusque Cleri 
tam saecularis, quam regularis sive presbyteros sive diaconos, sive in- 
feriores clericos oro obtestorque, ut vocationis vestrae memores, quae- 

(IJ S. Ambr. Libr. 7- in Luc. c. 10. (3) Concil. Trid. Scsj. 2V. dc Reform, c. U. 

(2) S. Grog. magn. Pastor, cur. p. 2. c. 6. (X) Cone. Trid. Seas. 23- de Reform, c. 1. 

ante fin. 

cutnque sunt vera, quaecumque pudica, quaecomque iusla, quaecum- 
que sancta, quaecumque amabilia, quaecumque bonae famae , si qua 
virlus, si qua laus disciplinae, haec cogitetis (1). Sollicitc curate vos 
ipsos probabiles exhibere Deo. Profana et vaniloquia devitate. Iuveni- 
lia desideria fugite, sectamini vero iustitiam, fidem, caritatem ct pa- 
cem cum iis qui invocant Dominum de corde puro (2). Zelus domus 
Dei vos comedat. Maiimam adbibete curam, ut sacrosanctum Missae sa- 
crificium omni religionis cultu ac veneralione celebretur, ut sacrae cae- 
remoniae ab Ecclesia iuslitutae custodianlur, ut templa, altaria , supel- 
lectilia omnia ad Dei cultum perlinentia quanta maiima fieri potest 
munditia niteant, utque fidelium mentes per haec visibilia religionis ac 
pielatis signa ad rerum altissimarum, quae in sacrificio Missae, inque 
aliis sacris functionibus latent, contemplationem excitentur (3). 

Ut autem divi Pauli, atque adeo Spiritus Sancti praeceptis mo- 
rem geram, omnibus omnino Christi fidelibus ad istam dioecesim per- 
tinentibus loquar quae decent sanam doctrinam. Senes hortor ut sobrii 
sint, pudici, prudentes, sani in fide, in dilcctione, in patientia. Anus 
similiter in habitu sancto, non criminatrices, non multo vino semen- 
tes, bene docenles (4). Virgines cogitent quae Domini sunt, ut sint 
sanctae corpore et spirito. Nuptae mulieres viris suis subditae sint , si- 
cut Domino. Viri, diligite uxores vestras, sicut el Christus dilexit Ec- 
clesiam, et scipsum tradidit pro ea. Filii obedite parentibus vestris in 
Domino; hoc enira iustum est. Et vos, patres, oolite ad iracundiam 
provocarc filios vestros,’ sed educate illos in disciplina et correptione 
Domini. Servi obedite dominis carnalibus cum timoro et tremore , in 
simplicitate cordis vestri, sicut Christo. Et vos domini, eadem facile 
illis, remittentes mina's, scientes quia illornm et vester Dominus est 
in caelis, et personarum acceptio non est apud eum. State omnes suc- 
cincti lumbos vestros in veritate, et tnduli loricam insliliae (5). Digne 
Evangelio Christi conversamini, ut sive cum venero, et videro vos, si- 
ft) Philipp. 4. 8. (4) Tit. 2. v. 1, ct acqq. 

(2) 2. Tim. 2. v. 15. 16. 2!. (5) Ephea. c. 5. 6. 

(3) Condi. Trid. Seas. 22. a. 5. 

ve absens audiam do vobis, quia statis in uno spiritu unanimes culla - 
borantes fidei Evangelii (t). 

Praecipue autem cavele ab impiis illis bominibus, qui in hac pe- 
slifcra tempestate velut ex borrendo inferorum specu egressi , ubique 
perversa loquunlur, ut abducant discipulos post se. Hi omnes camera 
quidem maculant, dominationcm autem spernunt, maiestatem autem bla- 
sphemant. Hi suut in epulis suis maculae, convivanles sine timore, se- 
metipsos pascentes, nubes sine aqua quae a ventis circumferuntur, ar- 
bores autumnales, infructuosae, bis morluae , eradicatae , fluclus feri 
maris despumantes suas confusiones, sidera errantia, quibus procella 
tcnebrarum servata est in aelernum (2). Eorum mentes angustae, hu- 
miles, pravae, oppletae lenebris ac sordibus, dum libertatis vindices, 
fteligionisque cultores impudenti prorsus mendacio se praedicant, no- 
men ipsum libertatis, calholicacque fidei splendorem nec intueri, nec 
sustinere, nec capere possunt. Pleni omni dolo et omni fallacia, fllii 
diaboli , inimici omnis iuslitiae non desinunt subvertere vias Domini 
rectas. Perditi et dissoluti homines, qui nec Deum timent nec homi- 
nem reverentur , scelerum foedere inter se ac nefaria pactione con- 
iuncti, non unum tantum aut alterum fidei dogma, ut vcteres olim Ec- 
clesiae bosles; sed omnes omnino revelatas veritates, omnem Dei cul- 
tum , omnem morum disciplinam , omnem generis humani societatem 
fundilus evertere conanlur. 

Filioli mei, nolite seduci, neque efliciamini participes eorum. Vi- 
dele quomodo caute ambulelis, quoniam dies mali sunt. Aroate liber— 
tatem, sed illam qua Chrislus nos liberavit (3), quaeque nos ab ini- 
quitatis et mortis ct diaboli dominalu liberos facit (4). Diligite patriam, 
sed illo amore diligite qucm Christus vcnit mitlere in lerram, quoque 
multiludinis credentium sit cor unum et anima una (5). Quoniam vero 
dum sumus in corpore et peregrinamur a Domino, nec plena liberlate, 

(1) Philipp. 1. 27. (4) S. Aug. De Civ. Dei Libr. 5 c 18 

(2) Iudae 8, et seqq. (5) Act. S. 32. 

(3) Giltt 4. 31 

2 

nec vcra fruimur palria ; v idemus cnira aliam legem in raembris no- 
stris repugnanlem legi mentis nostrae, et captivanlem nos in lege pec- 
cali: non habemus bic manentcm civitatem, sed fuluram inquirimus; 
omni studio conlendite nt aelerna felicitate poliamini. Tunc cnim a te- 
terrima diaboli lyrannide, a vehementi libidinum aestu , ab omni peccandi 
periculo lihcri erimus. Tunc palriam noslram possidebimus , ubi nullus 
seditiosorum civiuro lumullus, nullum bellum, nulla clades limenda erit. 
Tunc caelestis Ierusalcm incolae sedebimus in pulchritudine pacis, et in 
tabernaculis fiduciae, et in requie opulenta (I). Igilor quasi liberi, et 
non quasi velamcn habentes malitiae libertatem , sed sicut servi Dei, 
omnes honorate , fratcrnitatem diligite, Deum timete, regem honorifi- 
cate (2). Omnis anima potestalibos sublimioribus subdita sit. Non est 
enim potestas nisi a Deo (3). Reddite omnibus debita; cui tribulum, 
tributuro; cui vccligal, vecligal; cui timorem, timorem; cui honorem, 
bonorem (A). 

Haec tos monens non ccsso pro vobis orans et postulans , ut im- 
pleamini agnilione voluntatis Dei, in omni sapienlia et inteliectu spi- 
ritual!. Ut ambuletis digne Deo per omnia placenles, in omni opere 
bono fructiCcantes, et crescentes in scientia Dei (5). 

Yos quoquc satagite, ut in omni oratione et obsecratione cum 
gratiarum actione pelitiones vestrae innotescant apud Deum. Orate pro 
beatissimo Papa nostro Pio IX; ut ilium Deos salvum custodial Eccle- 
siae suae sanctae, utque elisa hoslium superbia, proslrataque illorum 
contumacia, romanae scdi integrum incolumemque restituat. Orate pro 
religiosissimo Rege nostro Ferdinando II , ut uberiori in dies caelesti 
augeatur gratia. Ut qua invincibilium armorum terrore, qua praestanti 
rerum gerendarum prudcntia , qua eximia in Deum beatamque Yirgi- 
nem sine labe conceplam pietate, Cbristi Ecclesiam tuealur, subditos 
suos defendat, pestemque illam et animarum et corporum ab Italiae 

(1) i». 33. 18. 

(2) 1. Petr. 3. 16, 17. 

(3) Rom. 13. 1. 



' (») Ibid. v. 7. 

(5) CoIom. 1. 9, 10. 



Digitized by Google 




— 11 - 



/ 



pseudo-regeneraloribus inductara arceat, depellat, extinguat. Orate et 
pro me, ut delur mihi serroo in apertione oris mei cum fiducia, no- 
tum facere mysterium Evangelii, pro quo legatione fungor (1). 

Ipse autem Dominus pads det vobis pacem sempiternam in omni 
loco. Gratia Domini nostri Iesu Chrisli, Beatae Yirginis Mariae prae- 
sidium , divi Philippi Nerii aliorumque Sanctorum tutela quibus islhaec 
Dioecesis curae est , cum omnibus vobis. Amen. 



Dabam Neapoli ipso consecrationis meac die IV. Id. Jun. aou. 
r. s. MDCCCXXXXIX. 



62657 * 



(1) Ephcs. 6. 19, SO 

